Vickers R.E.P. Type Monoplane

**Vickers R.E.P. Type Monoplane** – vienmotorių monoplanų serija, prieš Pirmąjį pasaulinį karą sukurta Didžiosios Britanijos įmonės „Vickers“. Orlaiviai buvo sukurti licencinio prancūziško projekto pagrindu. Viso buvo pagaminti 8 orlaiviai, kiekvienas kurių gavo savo atskirą indeksą (Vickers R.E.P. Type Monoplane No. 1-8).

1911 m. sausio 1 d. įmonė „Vickers, Sons and Maxim“ (kuri tais pačiais metais buvo pervadinta „Vickers Limited“) sudarė licencinę sutartį su Prancūzijos aviacijos inžinieriumi Roberu Esno-Pelteri (, R.E.P.), kuria įgavo teisę gaminti orlaivius ir aviacinius variklius. Kartu „Vickers“ įsigijo R.E.P. gamybos monoplaną, kurį ketino naudoti demonstraciniams skrydžiams.Gamybos paprastumui „Vickers“ perdarė brėžinius iš metrinės į imperinę sistemą. Pirmas lėktuvas buvo surinktas Erith mieste buvusioje „Vickers“ gamykloje (dabar Didžiojo Londono dalis), naudojant Prancūzijoje pagamintą varikį ir galinę fiuzeliažo dalį. Lėktuvas buvo išbandytas 1911 m. liepos mėn. Joyce Green aerodrome (šalia Dartfordo), pilotuojamas „Vickers“ aviacijos padalinio vadovo kapitono Herberto F. Wudo.
Orlaivis buvo dvivietis, iš plieninių vamzdelių gaminamas aukštasparnis monoplanas su giliu ir siauru fiuzeliažu, medinės ir metalinės konstrukcijos sparnais, dengtais drobe. Jėgainė – 5 cilindrų oru aušinamas „vėduoklės“ tipo (pusiau žvaigždinis) vidaus degimo variklis, R.E.P. variklio kopija, išvystantis 60 AG (45 kW) galią, sukęs dvimentį medinį propelerį. Važiuoklė – tradicinė, su ratais ir pačiūžomis. Krypties valdymui buvo naudojama trosais keičiama sparno geometrija. Pilotas orlaivį valdė vairalazde.

Pirmieji penki orlaiviai buvo iš esmės homogeniški, tačiau jau penktame buvo pagilintas fiuzeliažas. 1912 m. Britanijos lėktuvų varžyboms (British Military Aeroplane Competition) pagamintame šeštąjame egzemplioriuje pilotas ir keleivis sėjėjo vienas šalia kito, jame buvo naudojami trumpesni sparnai (35 pėdos (10,67 m.) vietoje 47 pėdų (14,48 m.)), montuojamas 70 AG (52 kW) galios žvaigždinis variklis „Spirito Mario Viale“. Panašus buvo ir aštuntasis.

Septintajam orlaivyje sugrįžta prie ankstesnio tandeminio keleivių išdėstymo ir ilgesnių sparnų, sumontuotas 100 AG (76 kW) galios Gnome rotacinis varikis.

## Eksploatacijos istorija

### Didžioji Britanija
Orlaivio paskirtis – pilotų mokymas „Vickers“ skraidymo mokykloje (Brooklands, Sario grafystė). Šioje rolėje orlaiviai pasirodė esantys nepakankamai galingi, pasižymėjo stabilumo trūkumu skrydyje.

### Antarktika
Antrąjį „Vickers R.E.P“ 1911 m. Australijos Antarktikos ekspedicijai įsigijo poliarinių regionų tyrinėtojas Daglas Mosonas. Orlaivis buvo stipriai apgadintas 1911 m. spalio mėn. tūpimo Adelaidėje metu. Nepaisant avarijos, orlaivis be sparnų buvo nugabentas į Antarktidą, kur buvo naudojamas kaip rogių vilkikas. Mašina pasirodė nepatikima dėl nuo šalčio sustingdavusio variklio tepalo. Orlaivis buvo paliktas ekspedicijos bazėje – Denisono iškyšulyje, kur jo dalys buvo atrastos 2010 m.

## Techniniai duomenys (Nr. 1 – 3)
*Duomenys iš:* Vickers Aircraft since 1908.

**Bendrosios charakteristikos**

* **[[Įgula (mašinos)|Įgula]]:** 2
* **Ilgis:** 36 pėdos 5 coliai (11,10 m)
* **[[Sparno mojis]]:** 47 pėdos 6 coliai (14,48 m)
* **Sparno plotas:** 290 kv. pėdų. (27 m2)
* **Tuščio svoris:** 1 000 svarų (454 kg)
* **Jėgainė:** vienas penkių cilindrų vėduoklės tipo variklis R.E.P, išvystantis 60 AG (45 kW)

**Skrydžio duomenys**

* **[[V greičiai|Maksimalus greitis]]:** 56 mylios per valandą (90 km/h, 49 mazgai)

## Išnašos

## Literatūra
* Andrews, C.F. and E.B. Morgan. *Vickers Aircraft since 1908*. London:Putnam, 1988. ISBN 0-85177-815-1.
* „British Notes of the Week: Vickers, Ltd. and the R.E.P“. *Flight*, 15 April 1911, p. 336.
* „British Notes of the Week: The South Pole Monoplane“. *Flight*, 29 July 1911, p. 663.
* Bruce, J.M. *The Aeroplanes of the Royal Flying Corps (Military Wing)*. London: Putnam, 1982. ISBN 0-370-30084-X.
* „The Olympia Exhibition: First Impressions“. *Flight*, 22 February 1913, pp. 210–230.
* „The Vickers Monoplane“. *Flight*, 26 August 1911, pp. 734–736.
* „The Vickers Monoplane“. *Flight*, 24 August 1912, pp. 774–775